**Vyhodnotenie medzirezortného pripomienkového konania**

Zákon, ktorým sa mení a dopĺňa zákon č. 136/2000 Z. z. o hnojivách v znení neskorších predpisov

|  |  |
| --- | --- |
| Spôsob pripomienkového konania |   |
| Počet vznesených pripomienok, z toho zásadných | 39 /9 |
| Počet vyhodnotených pripomienok | 39 |
|  |  |
| Počet akceptovaných pripomienok, z toho zásadných | 24 /2 |
| Počet čiastočne akceptovaných pripomienok, z toho zásadných | 1 /1 |
| Počet neakceptovaných pripomienok, z toho zásadných | 14 /6 |
|  |  |
| Rozporové konanie (s kým, kedy, s akým výsledkom) |  |
| Počet odstránených pripomienok |  |
| Počet neodstránených pripomienok |  |

Sumarizácia vznesených pripomienok podľa subjektov

|  |  |  |  |  |  |
| --- | --- | --- | --- | --- | --- |
| **Č.** | **Subjekt** | **Pripomienky do termínu** | **Pripomienky po termíne** | **Nemali pripomienky** | **Vôbec nezaslali** |
| 1. | Asociácia zamestnávatelských zväzov a združení Slovenskej republiky | 1 (1o,0z) | 0 (0o,0z) |  |  |
| 2. | Generálna prokuratúra Slovenskej republiky | 3 (3o,0z) | 0 (0o,0z) |  |  |
| 3. | Ministerstvo dopravy a výstavby Slovenskej republiky | 1 (1o,0z) | 0 (0o,0z) |  |  |
| 4. | Ministerstvo financií Slovenskej republiky | 2 (2o,0z) | 0 (0o,0z) |  |  |
| 5. | Ministerstvo hospodárstva Slovenskej republiky | 2 (1o,1z) | 0 (0o,0z) |  |  |
| 6. | Ministerstvo obrany Slovenskej republiky | 1 (1o,0z) | 0 (0o,0z) |  |  |
| 7. | Ministerstvo spravodlivosti Slovenskej republiky | 1 (1o,0z) | 0 (0o,0z) |  |  |
| 8. | Ministerstvo školstva, vedy, výskumu a športu Slovenskej republiky | 1 (1o,0z) | 0 (0o,0z) |  |  |
| 9. | Ministerstvo vnútra Slovenskej republiky | 1 (1o,0z) | 0 (0o,0z) |  |  |
| 10. | Ministerstvo životného prostredia Slovenskej republiky | 4 (2o,2z) | 0 (0o,0z) |  |  |
| 11. | Národná banka Slovenska | 1 (1o,0z) | 0 (0o,0z) |  |  |
| 12. | Odbor aproximácie práva sekcie vládnej legislatívy Úradu vlády SR | 6 (6o,0z) | 0 (0o,0z) |  |  |
| 13. | Protimonopolný úrad Slovenskej republiky | 1 (1o,0z) | 0 (0o,0z) |  |  |
| 14. | Republiková únia zamestnávateľov | 5 (0o,5z) | 0 (0o,0z) |  |  |
| 15. | Slovenská poľnohospodárska a potravinárska komora | 4 (3o,1z) | 0 (0o,0z) |  |  |
| 16. | Štatistický úrad Slovenskej republiky | 1 (1o,0z) | 0 (0o,0z) |  |  |
| 17. | Úrad pre normalizáciu, metrológiu a skúšobníctvo Slovenskej republiky | 1 (1o,0z) | 0 (0o,0z) |  |  |
| 18. | Úrad podpredsedu vlády Slovenskej republiky pre investície a informatizáciu | 1 (1o,0z) | 0 (0o,0z) |  |  |
| 19. | Úrad priemyselného vlastníctva Slovenskej republiky | 1 (1o,0z) | 0 (0o,0z) |  |  |
| 20. | Úrad pre verejné obstarávanie | 1 (1o,0z) | 0 (0o,0z) |  |  |
| 21. | Národný bezpečnostný úrad | 0 (0o,0z) | 0 (0o,0z) | x |  |
| 22. | Úrad jadrového dozoru Slovenskej republiky | 0 (0o,0z) | 0 (0o,0z) | x |  |
| 23. | Ministerstvo práce, sociálnych vecí a rodiny Slovenskej republiky | 0 (0o,0z) | 0 (0o,0z) | x |  |
| 24. | Ministerstvo kultúry Slovenskej republiky | 0 (0o,0z) | 0 (0o,0z) | x |  |
| 25. | Ministerstvo zdravotníctva Slovenskej republiky | 0 (0o,0z) | 0 (0o,0z) | x |  |
| 26. | Ministerstvo zahraničných vecí a európskych záležitostí Slovenskej republiky | 0 (0o,0z) | 0 (0o,0z) | x |  |
| 27. | Ministerstvo pôdohospodárstva a rozvoja vidieka Slovenskej republiky | 0 (0o,0z) | 0 (0o,0z) |  | x |
| 28. | Úrad vlády Slovenskej republiky | 0 (0o,0z) | 0 (0o,0z) |  | x |
| 29. | Úrad geodézie, kartografie a katastra Slovenskej republiky | 0 (0o,0z) | 0 (0o,0z) |  | x |
| 30. | Správa štátnych hmotných rezerv Slovenskej republiky | 0 (0o,0z) | 0 (0o,0z) |  | x |
| 31. | Najvyšší kontrolný úrad Slovenskej republiky | 0 (0o,0z) | 0 (0o,0z) |  | x |
| 32. | Najvyšší súd Slovenskej republiky | 0 (0o,0z) | 0 (0o,0z) |  | x |
| 33. | Národná rada Slovenskej republiky | 0 (0o,0z) | 0 (0o,0z) |  | x |
| 34. | Kancelária Ústavného súdu Slovenskej republiky | 0 (0o,0z) | 0 (0o,0z) |  | x |
| 35. | Kancelária prezidenta Slovenskej republiky | 0 (0o,0z) | 0 (0o,0z) |  | x |
| 36. | Združenie miest a obcí Slovenska | 0 (0o,0z) | 0 (0o,0z) |  | x |
| 37. | Splnomocnenec vlády Slovenskej republiky pre rómske komunity | 0 (0o,0z) | 0 (0o,0z) |  | x |
| 38. | Konfederácia odborových zväzov Slovenskej republiky | 0 (0o,0z) | 0 (0o,0z) |  | x |
| 39. | Úrad pre dohľad nad zdravotnou starostlivosťou | 0 (0o,0z) | 0 (0o,0z) |  | x |
| 40. | Konferencia biskupov Slovenska | 0 (0o,0z) | 0 (0o,0z) |  | x |
|  | Spolu | 39 (30o,9z) | 0 (0o,0z) |  |  |

Vyhodnotenie vecných pripomienok je uvedené v tabuľkovej časti.

|  |
| --- |
| Vysvetlivky k použitým skratkám v tabuľke: |
| O – obyčajná | A – akceptovaná |
| Z – zásadná | N – neakceptovaná |
|  | ČA – čiastočne akceptovaná |

|  |  |  |  |  |
| --- | --- | --- | --- | --- |
| **Subjekt** | **Pripomienka** | **Typ** | **Vyh.** | **Spôsob vyhodnotenia** |
| **AZZZ SR** | **predloženému návrhu**bez pripomienok | O | A |  |
| **GPSR** | **K čl. I bodu 15 (§ 15 ods. 3)**Dávame do pozornosti, že zákaz podľa § 10b ods. 5 je ustanovený ako zákaz všeobecný (pre všetky subjekty práva), zatiaľ čo dikcia § 15 ods. 3 umožňuje postihnúť za porušenie tohto zákazu iba jeden špeciálny subjekt - obhospodarovateľa. Odporúčame preto zvážiť, či navrhované znenie vecne zodpovedá cieľu navrhovanej úpravy.  | O | N | Neakceptujeme nakoľko obhospodárovateľ nie je jeden subjekt, ale ide o legislatívnu skratku. |
| **GPSR** | **K čl. I bodu 7 (poznámka pod čiarou k odkazu 7a)**Odporúčame do poznámky pod čiarou k odkazu 7a doplniť aj ustanovenie § 2 písm. c) zákona č. 188/2003 Z. z., v ktorom je vymedzený pojem „dnový sediment“ (precizovanie odkazu na osobitný predpis). | O | N | Existujúcim odkazom dochádza len k aktualizácii odkazu na správny zákon č. 188/2003 Z. z.. Ponechávame pôvodné znenie.  |
| **GPSR** | **K dôvodovej správe (osobitná časť) k bodu 15**Odporúčame predložku „v“ nahradiť predložkou „s“ (oprava zrejmej nesprávnosti). | O | A |  |
| **MDaVSR** | **celému materiálu**bez pripomienok | O | A |  |
| **MFSR** | **Všeobecne**Beriem na vedomie, že v súčasnosti nie je možné kvantifikovať prípadné vyššie príjmy štátneho rozpočtu z uložených pokút v súvislosti s navrhovanými úpravami § 15 v čl. I bodoch 13 až 15 návrhu. | O | A |  |
| **MFSR** | **K čl. I bodu 15 (§ 15 ods. 3)**V čl. I bode 15 § 15 ods. 3 odporúčam prehodnotiť citáciu § 10b a 10c, pretože sa zbytočne uvádzajú ich odseky. | O | A |  |
| **MHSR** | **Doložka vybraných vplyvov**Odporúčame predkladateľovi v časti "5. Alternatívne riešenia" uviesť nasledovný text: Alternatíva 0: zachovanie súčasného stavu - vysvetlenie, prečo to nie je vhodné. Alternatíva 1: prijatie nového zákona - vysvetlenie, prečo bola zvolená práve táto alternatíva. Dôrazne odporúčame predkladateľovi upraviť formátovanie časti "13. Stanovisko Komisie pre posudzovanie vybraných vplyvov z PPK" doložky vybraných vplyvov (ďalej len "doložka") vzhľadom na fakt, že v súčasnej podobe je veľmi náročne čitateľná. Odôvodnenie: Stanovisko Komisie slúži ako podklad pre informované rozhodovanie vlády SR a ďalších subjektov v rámci schvaľovacieho procesu. Práve časť 13 doložky dané stanovisko a vyhodnotenie jeho pripomienok odzrkadľuje. Z tohto dôvodu by predmetná časť doložky by mala byť jasne a zreteľne čitateľná.  | O | A |  |
| **MHSR** | **Doložka vybraných vplyvov**V súvislosti s vyššie uvedenou pripomienkou žiadame, aby predkladateľ okrem úpravy formátovania časti "13. Stanovisko Komisie pre posudzovanie vybraných vplyvov z PPK" doplnil do tejto časti vyhodnotenie pripomienok, ktoré vzniesla Stála pracovná Komisia LRV SR na posudzovanie verejných vplyvov. Odôvodnenie: Predkladateľ je povinný podľa Jednotnej metodiky na posudzovanie vybraných vplyvov, v prípade, že v rámci PPK boli vznesené pripomienky, tieto aj vyhodnotiť (viď bod 7.7. Jednotnej metodiky na posudzovanie vybraných vplyvov).  | Z | A |  |
| **MOSR** | **čl. II**Odporúčame upraviť účinnosť návrhu zákona v súlade s čl. 8 ods. 7 a 8 Legislatívnych pravidiel vlády SR.  | O | A |  |
| **MSSR** | **návrhu uznesenia vlády SR**Odporúčame v bode B slovo "ministerka" nahradiť slovom "ministerku". | O | A |  |
| **MŠVVaŠSR** | **bodu 16**Odporúčame upraviť novelizačný bod v súlade s čl. 9 ods. 5 Legislatívnych pravidiel vlády Slovenskej republiky, podľa ktorého prechodné ustanovenia a zrušovacie ustanovenia, ktoré nadobudli účinnosť, nie je možné novelizovať. Odporúčame preto za § 19 vložiť § 19a a v rámci neho riešiť problematiku, ktorá bola predmetom novelizačného bodu 16. Ide o legislatívno-technickú pripomienku. | O | A |  |
| **MVSR** | **čl. I bodu 1 § 3 ods. 3**K čl. I bodu 1 § 3 ods. 3 upozorňujeme, že navrhovaná úprava spôsobí nezrozumiteľnosť textu. Odporúčame ju preto prehodnotiť. Odôvodnenie: Po navrhovanom vložení slova „hnojiva“ bude text znieť : „Uvedením hnojiva sekundárneho zdroja živín a kompostu do obehu sa rozumie uvedenie hnojiva do obehu podľa osobitného predpisu.1ba)“.  | O | N | Text bude znieť: „Uvedením hnojiva, sekundárneho zdroja živín a kompostu do obehu sa rozumie uvedenie hnojiva do obehu podľa osobitného predpisu."To znamená, že za slová „Uvedením hnojiva," sa vkladá čiarka. Týmto sa rozširuje význam uvádzania hnojív do obehu. |
| **MŽPSR** | **K novelizačným bodom 5 (§ 10 ods. 8) a 6 (§ 10 ods. 9)**Navrhované znenie nie je v súlade s prílohou č. 7 k vyhláške MŽP SR č. 410/2012 Z. z. ktorou sa vykonávajú niektoré ustanovenia zákona o ovzduší v druhej časti „PRIEMYSELNÉ VÝROBY“, časť 9 bod 9.2.4.2. a časť 10 bod 10.4. písm. b). Žiadame upraviť navrhovaný text tak, bol v súlade s prílohou. Odôvodnenie: : Podľa § 30 ods. 2 vyhlášky MŽP SR č. 410/2012 Z.z. sú špecifické emisné limity, špecifické technické požiadavky a špecifické podmienky prevádzkovania pre technologické zariadenia uvedené v prílohe č. 7 druhej časti. Požadujeme obmedziť úniky amoniaku pri hnojení čo najviac, teda úpravou uvedených ustanovení v zmysle zaorať hnojivo do pôdy najneskôr do 24 hodín po jeho aplikácii bez výnimky (zosúladenie s uvedenými časťami prílohy č. 7 vyhlášky č. 410/2012 Z. z.), a to aj vzhľadom na hrozbu nesplnenia redukčného záväzku národného emisného stropu pre amoniak na rok 2020 z Gӧteborského protokolu, ktorý bol prebratý aj do smernice 2016(EÚ)/2284 zo 14. decembra 2016 o znížení národných emisií určitých látok znečisťujúcich ovzdušie, ktorou sa mení smernica 2003/35/ES a zrušuje smernica 2001/81/ES, ako aj nesplnenie ďalšieho redukčného záväzku (národného stropu) – znižovanie emisií amoniaku na rok 2030 podľa uvedenej smernice. Emisie z poľnohospodárstva tvoria pritom cca 96 % z celkových emisií amoniaku na Slovensku. Rok Redukčné záväzky znižovania emisií podľa Smernice (EÚ) 2016/2284 v porovnaní so základným rokom (2005) SO2 NOx NMVOC NH3 PM2,5 2020 57 % 36 % 18 % 15 % 36 % 2030 82 % 50 % 32 % 30 % 49 %  | Z | A | Rozporové konanie sa konalo dňa 12. júla 2017. Body 5 (§ 10 ods. 8) a 6 (§ 10 ods. 9) boli vypustené z navrhovanej novely. Rozpor je odstránený.  |
| **MŽPSR** | **K novelizačnému bodu 5 (§ 10 ods. 8)**Popri novej úprave ponechať pôvodnú úpravu o povinnosti vypracovať plán aplikácie hospodárskych hnojív, sekundárnych zdrojov živín a kompostov. Odôvodnenie: Odporúčame ponechať pôvodnú úpravu o povinnosti vypracovať plán aplikácie hospodárskych hnojív, sekundárnych zdrojov živín a kompostov. V prípade neakceptovania žiadame zahrnúť zdôvodnenie vypustenia tejto úpravy do osobitnej časti dôvodovej správy.  | O | N | Odôvodnenie sme uvideli v dôvodovej správe osobitnej časti. |
| **MŽPSR** | **Za § 10c vložiť § 10d**Za § 10c vložiť § 10d, ktorý znie: „Pri prehodnocovaní zraniteľných oblastí platí pre poľnohospodárske subjekty hospodáriace v novozaradených zraniteľných oblastiach prechodné obdobie jeden rok. Počas prechodného obdobia obhospodarovateľ prispôsobí podmienky svojho hospodárenia podľa § 10b a 10c.“. Odôvodnenie: Navrhované znenie umožní obhospodarovateľom postupné prispôsobenie sa prísnejšiemu režimu hospodárenia v novo zaradených zraniteľných oblastiach.  | Z | N | Rozporové konanie sa uskutočnilo dňa 12. júla 2017. Po vysvetlení problematiky zo strany MPRV SR MŽP SR na zásadnej pripomienke – doplnení § 10d netrvá, nakoľko podľa jeho vyjadrenia zásadnú pripomienku uplatnilo na základe záverov z rozporového konania s SPPK pri prerokúvaní návrhu NV SR, ktorým sa ustanovujú citlivé oblasti a zraniteľné oblasti (Nariadenie vlády SR č. 174/2017 Z. z.) a nakoľko rozporové konanie k predmetnej problematike prebieha aj s dotknutou SPPK. Rozpor bol odstránený. |
| **MŽPSR** | **K novelizačným bodom 5 (§ 10 ods. 8) a 6 (§ 10 ods. 9)**Za slová „povrchových vôd“ vložiť čiarku a slová „odkrytých podzemných vôd“ . Odôvodnenie: Navrhujeme doplniť odkryté podzemné vody (čo sú najmä štrkoviská a umelé vodné plochy), kde je ešte vyššie riziko znečistenia ako pri povrchových vodách.  | O | N | Po následnej dohode sa za slová „povrchových vôd" vloží čiarka a slová „podzemných povrchových vôd po ich odkrytí" |
| **NBS** | **celému materiálu**Bez pripomienok. | O | A |  |
| **OAPSVLÚVSR** | **K doložke zlučiteľnosti**1. V bode 3 písm. a) doložky zlučiteľnosti žiadame ako primárne právo Európskej únie, v ktorom je problematika návrhu zákona upravená, citovať konkrétne články Zmluvy o fungovaní Európskej únie. | O | A |  |
| **OAPSVLÚVSR** | **K dôvodovej správe, osobitnej časti**1. Žiadame v celej dôvodovej správe, osobitnej časti používať namiesto pojmu „implementácia smernice“ pojem „transpozícia smernice“. | O | A |  |
| **OAPSVLÚVSR** | **K doložke zlučiteľnosti**2. Odporúčame do bodu 3 písm. b) doložky zlučiteľnosti doplniť rozhodnutie Súdneho dvora C-237/12, vo veci Komisia vs. Francúzsko, ktorý sa týka nesplnenia povinnosti členským štátom, a to pri transpozícii smernice 91/676/EHS v platnom znení, konkrétne jej článkov 5 ods. 4 – príloha II A body 1 až 3 a 5 – príloha III body 1.1 až 1.3 a bod 2 a ďalšie rozsudky upravujúce problematiku návrhu zákona. | O | A |  |
| **OAPSVLÚVSR** | **K dôvodovej správe, osobitnej časti**2. Žiadame pri bode 8 správne citovať smernicu 91/676/EHS v platnom znení, a to v zmysle Legislatívnych pravidiel vlády SR. Uvedená pripomienka platí pre celú dôvodovú správu, osobitnú časť. | O | A |  |
| **OAPSVLÚVSR** | **Všeobecne k návrhu zákona**Návrh zákona sa predkladá z dôvodu zosúladenia ustanovení zákona č. 136/2000 Z. z. o hnojivách v znení neskorších predpisov s právom Európskej únie, keďže proti Slovenskej republike je vedené konanie podľa čl. 258 a nasl. Zmluvy o fungovaní Európskej únie, o neprijatí opatrení stanovených v smernici 91/676/EHS v platnom znení. V zmysle § 7 ods. 1 písm. e) zákona č. 400/2015 Z. z. o tvorbe právnych predpisov a o Zbierke zákonov Slovenskej republiky a o zmene a doplnení niektorých zákonov v znení zákona č. 310/2016 Z. z. „návrh právneho predpisu predkladaný do pripomienkového konania okrem paragrafového znenia obsahuje najmä pri preberaní alebo vykonávaní právne záväzného aktu Európskej únie aj tabuľku zhody návrhu právneho predpisu s právom Európskej únie“. Uvedená zákonná podmienka nie je naplnená, preto žiadame spolu s návrhom predložiť tabuľku zhody so smernicou 91/676/EHS v platnom znení a preukázať tak úplnú a riadnu transpozíciu smernice. | O | A |  |
| **OAPSVLÚVSR** | **K predkladacej správe**Žiadame slovo „Smernicou“ nahradiť „smernicou“. | O | A |  |
| **PMÚSR** | **celému materiálu**bez pripomienok | O | A |  |
| **RÚZSR** | **2. Zásadná pripomienka k čl. I., vloženie nového novelizačného bodu**RÚZ navrhuje vložiť do čl. I., nový novelizačný bod. V § 10c ods. 11 písm. a) sa za slová „brehovej čiary“ navrhujeme vložiť slovo „prírodného“. Odôvodnenie: Navrhovanou úpravou sa zosúladí ustanovenie tohto odseku zo skutočnými a reálnymi možnosťami hospodárenia poľnohospodárov, aby sa zabránilo neprimeranému obmedzeniu hospodárenia na pestovateľských poliach nachádzajúcich sa pri umelo vytvorených vodných tokoch - zavlažovacích alebo odvodňovacích kanáloch, aby tieto mohli splniť svoje základné funkcie a zabezpečiť úrodnosť pôd SR pri silných nepriaznivých vplyvoch pôsobených celosvetovými pôdno-klimatickými zmenami aj na území SR.  | Z | N | RÚZSR na základe mailovej komunikácie zmenila pripomienku na obyčajnú. Po zvážení ponechávame pôvodný text. |
| **RÚZSR** | **1. Zásadná pripomienka k čl. I., vloženie nového novelizačného bodu**RÚZ navrhuje vložiť do čl. I., nový novelizačný bod. V § 10c ods. 3 písm. a) sa za slová „bezprostredným zaoraním“ navrhujeme vložiť slová „alebo ak ich zapracuje iným spôsobom“. Odôvodnenie: Navrhovanou zmenou sa zosúladí ustanovenie tohto odseku s aplikovanou najmodernejšou technológiou už aj v SR na základe vedecko-výskumného vývoja, s čím sa dosiahne výrazná úspora pri používaní palív a zníži sa výrazne aj emisie CO2 do vzduchu.  | Z | ČA | RÚZSR na základe mailovej komunikácie zmenila pripomienku na obyčajnú. Po zvážení dopĺňame nový novelizačný bod. |
| **RÚZSR** | **3. Zásadná pripomienka k čl. I., vloženie nového novelizačného bodu**RÚZ navrhuje vložiť do čl. I., nový novelizačný bod. V prílohe č. 3 pri plodine „Petržlen záhradný“ navrhujeme nasledovné hodnoty: N-3,00 P-1,80 K-6,00 Odôvodnenie: Z dôvodu prirátania aj spotreby dôležitého pôvodne nezarátaného vedľajšieho produktu vňate.  | Z | N | RÚZSR na základe mailovej komunikácie zmenila pripomienku na obyčajnú. Po zvážení ponechávame pôvodný text. |
| **RÚZSR** | **5. Zásadná pripomienka k čl. I., vloženie nového novelizačného bodu**RÚZ navrhuje vložiť do čl. I., nový novelizačný bod. V prílohe č. 7 pri plodine „Petržlen“ navrhujeme nasledovné maximálne hodnoty dávok N: Nízky výnos-30 Stredný výnos-60 Vysoký výnos-100  | Z | N | RÚZSR na základe mailovej komunikácie zmenila pripomienku na obyčajnú. Po zvážení ponechávame pôvodný text. |
| **RÚZSR** | **4. Zásadná pripomienka k čl. I., vloženie nového novelizačného bodu**RÚZ navrhuje vložiť do čl. I., nový novelizačný bod. V prílohe č. 7 pri plodine „Slnečnica ročná“ navrhujeme nasledovné maximálne hodnoty dávok N: Stredný výnos-120 Vysoký výnos-160  | Z | N | RÚZSR na základe mailovej komunikácie zmenila pripomienku na obyčajnú. Po zvážení ponechávame pôvodný text. |
| **SPPK** | **K Čl. I**Navrhujeme návrh zákona doplniť o nový novelizačný bod, ktorým sa v prílohe 2 v tabuľke v riadku 2 (OP A, B) nahradí termín: "20. októbra" termínom: "15. novembra" tak, ako to určovala vyhláška č. 199/2008 Z. z.. Odôvodnenie: Posledná novela zákona o hnojivách č. 394/2015 Z. z. v prílohe 2 zásadným spôsobom obmedzila riadne obhospodarovanie poľnohospodárskych pozemkov v tzv. zraniteľných oblastiach, ktoré pokrývajú podstatnú časť produkčných oblastí Slovenska - ide prakticky o celé nížiny a nižšie položené kotliny. V rozpore s bežnou agrotechnickou praxou a aj s Vyhláškou 199/2008, ktorou bol ustanovený program poľnohospodárskych činností v zraniteľných oblastiach, ktorý v paragrafe 3 bod 2 zakazoval používanie dusíkatých látok v termíne 15. novembra až 15. februára, je podľa aktuálnej verzie zákona povolené používanie dusíkatých hnojív len do 20. októbra (plochy s nižším stupňom obmedzenia A, B), v susedstve vodných tokov s vysokým stupnom obmedzenia (C) len do 5. októbra. Takéto prísne obmedzenie spôsobí problémy pri základnom hnojení ozimín po neskôr zberaných predpolodinách (oziminy sa bežne sejú aj v novembri). Zákon síce umožňuje žiadať o výnimky na 14 dní, avšak pri obrovskom rozsahu zraniteľných oblastí hovoriť o výnimkách, ktoré bude potrebovať drvivá väčšina subjektov, považujeme za nezmysel.  | O | N | Ponechávame pôvodné znenie. |
| **SPPK** | **K Čl. I novelizačný bod 15** V navrhovanom § 15 ods. 3 navrhujeme za slová: „uloží pokutu“ doplniť slová: „až po nerešpektovaní výzvy na odstránenie zisteného porušenia“. Odôvodnenie: Je potrebné dať najskôr priestor pre nápravu stavu, až následne dávať sankcie.  | O | N | Po zvážení ponechávame pôvodné znenie. |
| **SPPK** | **K Čl. I návrhu**V návrhu požadujeme ustanoviť prechodné obdobie, resp. výnimku v prospech poľnohospodárskych subjektov hospodáriacich v obciach, ktoré boli nariadením vlády SR č. 174/2017 Z. z., ktorým sa ustanovujú citlivé oblasti a zraniteľné oblasti účinným od 1.7.2017, prvýkrát zaradené medzi zraniteľné oblasti. Odôvodnenie: Zaradením nových obcí medzi zraniteľné oblasti od 1.7.2017 sa poľnohospodárskym subjektom v týchto obciach sprísnili podmienky pre ich poľnohospodársku činnosť bez predchádzajúceho upozornenia. Mnohé podniky z uvedeného dôvodu nesplnia zákonom ustanovené podmienky hospodárenia v zraniteľných oblastiach, ako napr. vybudovanie šesť mesačných skladovacích kapacít v zmysle § 10b zákona v platnom znení. Zaradením nových obcí do zraniteľných oblastí vznikajú poľnohospodárskym podnikom neprimerane vysoké investičné náklady. Dotknuté podniky okrem uvedeného poukazujú na to, že s vybudovaní skladovacích kapacít úzko súvisí aj časovo a finančné náročné vysporiadanie vlastníckych vzťahov k pozemkom ako aj získanie úveru, taktiež poukazujú na nútené znižovanie počtu zamestnancov, vzhľadom na zmenu štruktúry ich poľnohospodárskej výroby.  | Z | N | Rozporové konanie sa konalo dňa 12. júla 2017. Pripomienka je nad rámec navrhovanej novely. |
| **SPPK** | **K Čl. I novelizačný bod 17**V súvislosti s navrhovanou úpravou v prílohe č. 3 pri plodine slnečnica, je potrebné pri 55 kg/ha spotrebe N s 1 tonou slnečnice upraviť aj prílohu č. 7 na max. dávku N aspoň 150 – 165 kg. Odôvodnenie: V prílohe č.7 je zrejmá chyba pri počítaní dávok N 120 kg/ha, pretože táto maximálna dávka N pri vysokom výnose napr. len 3 t/ha nezabezpečí ani návrat do pôdy toľko koľko odoberáme úrodou. Nehovoríme o pláne úrod 5 t/ha. V záznamoch pri bilancii živín to môže vlastník pôdy vnímať, ako vyčerpanie pôdy a môže vypovedať nájomnú zmluvu, že nehospodárite ako riadny hospodár.  | O | N | Ponechávame pôvodné znenie. |
| **ŠÚSR** | **K materiálu**Odporúčame v bode 16 uviesť uvádzaciu vetu „Za § 19 sa vkladá § 19a, ktorý znie:“ keďže podľa čl. 9 bod 5 Legislatívnych pravidiel vlády SR zrušovacie ustanovenie nie je možné novelizovať. | O | A |  |
| **ÚNMSSR** | **celému materiálu**Bez pripomienok. | O | A |  |
| **ÚPPVII** | **celému materiálu**Bez pripomienok. | O | A |  |
| **ÚPVSR** | **celému materiálu**Bez pripomienok. | O | A |  |
| **ÚVO** | **celému materiálu**bez pripomienok | O | A |  |